ОБАМА: ИМ-ГЕ ҚАРСЫ СТРАТЕГИЯНЫ ЖЕДЕЛДЕТУ ҚАЖЕТ
"ОБАМА: ИМ-ГЕ ҚАРСЫ СТРАТЕГИЯНЫ ЖЕДЕЛДЕТУ ҚАЖЕТ" | "https://abai.kz/post/43025"
TITLE: ОБАМА: ИМ-ГЕ ҚАРСЫ СТРАТЕГИЯНЫ ЖЕДЕЛДЕТУ ҚАЖЕТ
URL: https://abai.kz/post/43025
META: "ОБАМА: ИМ-ГЕ ҚАРСЫ СТРАТЕГИЯНЫ ЖЕДЕЛДЕТУ ҚАЖЕТ" | "https://abai.kz/post/43025"
DATE: 15.12.2015
AUTHOR(s): Абай-Ақпарат
TOTAL WORDS: 115
TEXT: АҚШ президенті Барак Обама Ислам мемлекеті (ИМ) Ирак пен Сирия аумағында иелік еткен жерінің көп бөлігінен айырылып қалғанын мәлімдеді. Дегенмен экстремистік топқа қарсы күрестегі жетістікті одан әрі үдете түсу қажеттігін атап өтті. Пентагонда журналистер алдында мәлімдеме жасаған Обама АҚШ бастаған халықаралық коалиция құрамындағы өзге елдердің ИМ-ге қарсы күрестегі үлесін ұлғайту үшін, қорғаныс министрі Эш Картерге Таяу Шығысқа баруға тапсырма бергенін айтты. Мереке қарсаңында қоғамдағы алаңдаушылықты басу мақсатында, Обама ұлттық қауіпсіздік Кеңесінің мәжілісін Пентагонда өткізді. Бұл сирек кездесетін жайт және мұнысы ИМ мен оның шетелдегі және АҚШ-тағы жақтастарын тоқтатуға бағытталған стратегиясын түсіндіруге бағытталған қадамның бірі. Ол АҚШ лаңкестердің жетекшілерін ұстауды, өзге елдердің қауіпсіздік күштерін дайындауды және лаңкестік топтың насихат пен қаржы көздерін жабуды көздейтінін хабарлады. Абай-ақпарат
